ইয়াসমিনের স্মরণে দিনাজপুরে মহিলা পরিষদ ‘ইয়াসমিন স্মৃতিস্তম্ভ’ নামে একটি মন্যুমেন্ট করা হয়েছে। কথা হচ্ছে– সেদিন তো আজকের মতো ‘ব্যাঙের ছাতার মতো’ এত্তো–এত্তো সংবাদপত্র ছিলো না! টেলিভিশন ছিলো না। টকশো ও এর মাত্রাতিরিক্ত টকশোজীবী ছিলেন না। রেডিও ছিলো না। অনলাইন নিউজপোর্টাল ছিলো না। এমনকি আজকের মতো এত্তো–এত্তো শিক্ষিত (!) মানুষও ছিলো না। এতোসব সামাজিক যোগাযোগ মাধ্যমও ছিলো না। অথচ, আজ আমাদের কী নেই? কিন্তু তবু আমরা নারী নির্যাতনের বিরুদ্ধে এককাট্টা হতে পারছি না কেনো? জেগে ওঠতে পারছি না কেনো?